Rikunarita-ORG/Wikinium huggingface dataset:
# Карэя

Адміністрацыйны падзел Карэі
**Карэя** — геаграфічная тэрыторыя, якая ўключае Карэйскі паўвостраў і суседнія астравы й аб’яднаная агульнай культурна-гістарычнай спадчынай. У мінулым адзіная дзяржава. На поўначы мае сухапутную мяжу з КНР і Расеяй. На ўсход ад Карэі знаходзяцца Японскія астравы.

У 1945 годзе пасьля паразы Японіі ў Другой сусьветнай вайне тэрыторыя Карэі, якая зьяўлялася ў той час японскай калёніяй, была разьмежавана на дзьве зоны ваеннай адказнасьці: савецкую — на поўнач ад паралелі 38° з. ш. і амэрыканскую — на поўдзень ад яе. Пасьля, у 1948 годзе, на тэрыторыі гэтых зон узьніклі дзьве дзяржавы: Рэспубліка Карэя на поўдні й Карэйская Народна-Дэмакратычная Рэспубліка на поўначы.

Тэрыторыя Карэі складае 220,8 тыс. км2. Сумарнае насельніцтва абедзьвюх карэйскіх дзяржаваў перавышае 70 млн чалавек, 99% насельніцтва карэйцы. Вернікі галоўным чынам будысты і хрысьціяне.

## Вонкавыя спасылкі

* Карэя на Open Directory Project
# Вольныя матэрыялы

**Во́льныя матэрыя́лы** — тэксты, выявы, музыка, апраграмаваньне, працы, ліцэнзія якіх дазваляе выкарыстоўваць іх зьмест для любых мэтаў (уключна з камэрцыйнымі): капіяваць, зьмяняць і распаўсюджваць зьмененыя вэрсіі.

Усе творы, якія перайшлі ў грамадзкі набытак, зьяўляюцца вольнымі матэрыяламі. Распаўсюд вольных матэрыялаў, якія не зьяўляюцца грамадзкім набыткам, ажыцьцяўляецца на падставе адмысловых ліцэнзійных дамоваў.

## Ліцэнзіі

Як і ліцэнзіі на вольнае апраграмаваньне, ліцэнзіі на вольны зьмест могуць быць як «copyleft», так і ня copyleft. Ліцэнзіі на апраграмаваньне часта падыходзяць да працаў іншых відаў.

Прыкладамі ліцэнзіяў «copyleft» зьяўляюцца *Design Science License* (DSL) и *GNU Free Documentation License* (GFDL).

*FreeBSD Documentation License* — прыклад ліцэніі, якая не падпадае пад статус copyleft.

Вольнымі матэрыяламі таксама зьяўляюцца публікацыі пад пэўнымі ліцэнзіямі *Creative Commons*, якія не абмяжоўваюць вольнае выкарыстаньне і мадыфікацыю.

## Глядзіце таксама

* Вольнае апраграмаваньне
* Вольная музыка

## Вонкавыя спасылкі

* Вызначэньне «вольнага твору культуры» (анг.)
# Панама

|  |
| --- |
| **Панама** гішп.  República de Panama |
|

|  |  |
| --- | --- |
|  |  |
| Сьцяг | Герб |

 |
| **Нацыянальны дэвіз**: *Pro Mundi Beneficio («На карысьць сьвету»)* |
| **Дзяржаўны гімн**: «*Himno Istmeño*» |
|  |
| **Афіцыйная мова** | гішпанская |
| **Сталіца** | Панама |
| **Найбуйнейшы горад** | Панама |
| **Форма кіраваньня** Прэзыдэнт Віцэ-прэзыдэнт | рэспубліка Хуан Карляс Варэля Ізабэль Сэн Малё |
| **Плошча**  • агульная  • адсотак вады | 118-е месца ў сьвеце 75 517 км² 2,9% |
| **Насельніцтва**  • агульнае (2012)  • шчыльнасьць | 133-е месца ў сьвеце 3 595 490 47,6 чал/км² |
| **СУП**  • агульны (2012)  • на душу насельніцтва | 105-е месца ў сьвеце $55,124 млрд $15 082 |
| **Валюта** | бальбоа, даляр ЗША (PAB, USD) |
| **Незалежнасьць** ад Калюмбіі | 3 лістапада 1903 |
| **Аўтамабільны знак** | PA |
| **Дамэн верхняга ўзроўню** | .pa |
| **Тэлефонны код** | +507 |
| Мапа Панамы |

**Пана́ма** (па-гішпанску: *Panamá*, вымаўл. [panaˈma]; афіцыйна — **Рэспу́бліка Пана́ма**, па-гішпанску: *República de Panamá*, вымаўл. [reˈpuβlika ðe panaˈma]) — краіна ў Цэнтральнай Амэрыцы на Панамскім перашыйку паміж Карыбскім морам і Ціхім акіянам. Мяжуе з Коста-Рыкай на захадзе і Калюмбіяй на ўсходзе. Плошча Панамы складае 75,5 тыс. км². Сталіцай зьяўляецца горад Панама.

Насельніцтва на 2005 год складала 3232 тыс. чалавек (расавая прыналежнасьць: мэтысы — 70%, нэгры, мулаты і самба — 14%, белыя — 10%, індзейцы — 6 %). Распаўсюджаныя мовы: гішпанская (дзяржаўная), ангельская.

Рэльеф: прыбярэжныя раўніны і горная ўнутраная частка краіны, на ўсходзе і паўночным захадзе знаходзяцца трапічныя вільготныя лясы.

Прэзыдэнт — Хуан Карляс Варэля, віцэ-прэзыдэнт — Ізабэль Сэн Малё; палітычная сыстэма — дэмакратычная рэспубліка.

Панама экспартуе бананы, цукар, крэвэткі, медзь, прадукты нафтаперапрацоўкі.

## Гісторыя

У 1983—1989 гадах кіраўніком дзяржавы быў Мануэль Нар’ега.